Білім министрлігі мектепке кіргізуге тыйым салынған заттар тізімін бекітті
DATE: 13:00, 29 Маусым 2021 | GMT +5
TITLE: Білім министрлігі мектепке кіргізуге тыйым салынған заттар тізімін бекітті
URL: https://kaz.inform.kz/news/bilim-ministrligi-mektepke-kirgizuge-tyyym-salyngan-zattar-tizimin-bekitti_a3806432/
META: DATE: 13:00, 29 Маусым 2021 | GMT +5
TOTAL WORDS: 110
AUTHOR(S):
TEXT: «ҚР Білім және ғылым министрінің бұйрығымен білім беру ұйымдарына кіргізуге тыйым салынған және пайдалануға шектеу қойылған заттар тізбесі бекітілді. Бұл тізімге қарудың барлық түрі, оқ-дәрілер, жарылғыш заттар, сондай-ақ тесуге және кесуге арналған заттар кіреді. Жаңа норманы енгізу балаларға қауіпсіз және жайлы оқу ортасын құруға, құқықбұзушылықтарды уақытылы анықтауға және оның алдын алуға мүмкіндік береді», - делінген министрлік хабарламасында. Осылайша, мектептерге қарулар мен оған ұқсас заттарды әкелуге қатаң тыйым салынады. «Бұдан басқа, білім беру ұйымдарында кесуге арналған және өткір заттарды, өнеркәсіптік құралдарды, оқ-дәрілерді, жарылғыш, улы, психоактивті заттарды әкелуге және пайдалануға жол берілмейді. Балалардың тыйым салынған заттарды білім беру ұйымдарына кіргізгені үшін олардың атааналары мен заңды өкілдері жауапты болады», - дейді ҚР БҒМ
